Erään viinialan nimityksen tuote-eritelmän vakiomuutoksen hyväksymistä koskevan tiedonannon julkaiseminen (komission delegoidun asetuksen (EU) 2019/33 17 artiklan 2 ja 3 kohta)

(2021/C 90/10)

Tämä tiedonanto julkaistaan komission delegoidun asetuksen (EU) 2019/33 (1) 17 artiklan 5 kohdan mukaisesti.

VAKIOMUUTOKSEN HYVÄKSYNNÄN TIEDOKSI ANTAMINEN

”VIILE TIMIŞULUI”

PGI-RO-A0108-AM01

Tiedonannon päivämäärä: 16.12.2020

HYVÄKSYTYN MUUTOKSEN KUVAUS JA PERUSTELUT

1. Uudet pääasialliset viininvalmistuksessa käytettävät rypälelajikkeet

Tuote-eritelmään lisätään uusina seuraavat viininvalmistuksessa pääasiallisesti käytettävät rypälelajikkeet: Tămâioasă românească, Traminer roz, Viognier, Cabernet Franc, Negru de Drăgășani ja Alicante Bouschet. Näiden lajikkeiden viljelyalueille on tehty uudelleenistutuksia EU:n rahoituksella tuettujen ohjelmien puitteissa. Osa istutetuista lajikkeista on kotimaisia lajikkeita, joilla on merkittäviä SMM-tuotetta hyödyttäviä aromaattisia ominaisuuksia, jotka johtuvat erityisesti alueen maalajeista. Istutetuissa lajikkeissa on myös kansainvälisiä lajikkeita, jotka ovat sopeutuneet erityisen hyvin loivien ja aurinkoisten rinteiden pinnanmuotoon sekä tasangoille, joiden ilmastossa on kypsymis- ja sadonkorjuukuukausina tiettyjä erityispiirteitä.

Cabernet Franc-, Negru de Drăgășani-, Tămâioasă românească- ja Traminer roz -lajikkeista valmistettujen viinien jäljitettävyyttä on myös seurattu vuodesta 2013 lähtien viiniselosteen avulla. Nämä lajikkeet ovat runsaan aromaattisia, mikä johtuu alkoholipitoisuudesta, haihtuvien happojen pitoisuudesta, kokonaishappopitoisuudesta sekä sokeri- ja kokonaisrikkidioksidipitoisuudesta, joskin aromaattisuuden kääntöpuolena on heikompi sokereiden kertyminen.

Muutos koskee tuote-eritelmän kohtaa IV ja yhtenäisen asiakirjan kohtaa 7.

2. Hiilihapottoman viinin valmistusta koskeva selvennys

Kyseisellä SMM-merkinnällä varustetun hiilihapottoman viinin määritelmä on muotoiltu uudelleen viinin valmistusmenetelmän selventämiseksi.

Muutos koskee tuote-eritelmän kohtaa I, eikä se vaikuta yhtenäiseen asiakirjaan.

3. Rajatun alueen laajentamisesta johtuva muutos

Bencecu Micin kylä on poistettava rajatusta maantieteellisestä alueesta, sillä hallinnollisen ja alueellisen uudelleenjärjestelyn vuoksi kylää ei ole enää olemassa samannimisenä.

Lisäksi rajattua maantieteellistä aluetta laajennetaan kattamaan myös Timișin piirikunnassa sijaitseva Jamu Maren kylä, koska kyseinen paikkakunta vastaa maaperä- ja ilmasto-olosuhteiltaan muuta SMM-nimityksen kattamaa aluetta ja sijaitsee lähellä SMM-nimityksen rajattuun alueeseen kuuluvaa Silagiun kylää.

Tuote-eritelmän kohtaa III sekä yhtenäisen asiakirjan kohtaa 6 on muutettu.

4. Viinituotoksen muuttaminen vastaamaan köynnösten kasvua

Suojatun nimityksen rajatulle alueelle on istutettu rakenneuudistus- ja uudelleenjärjestelyohjelmien puitteissa klooneja, joiden hehtaarikohtainen istutustiheys on suurempi. Alueelle istutetut kloonit kykenevät hyödyntämään paremmin piipitoista kiveä sisältävän maaperän kivennäis- ja ravinneyhdisteitä sekä alueen enologisia ja ilmasto-ominaisuuksia. Viinituotoksen enimmäisrajaa on nostettava kaikkien hyväksyttyjen lajikkeiden osalta säilyttäen kuitenkin samalla SMM-tuotteen laatu. Enimmäisrajan määrittelyssä on otettu huomioon kukkaterttujen köynnöskohtainen enimmäismäärä, rypäleterttujen versokohtainen enimmäismäärä, rypäletertun vähimmäis- ja enimmäispaino sekä kunkin lajikkeen biologiset erityispiirteet.

Tuotantoa olisi lisättävä niin, että kunkin lajikkeen luonne säilyy ennallaan ja lajikkeiden erityispiirteet, jotka johtuvat kunkin alueen pienilmastosta ja maalajista, ovat edelleen havaittavissa tuotteessa.

Tuote-eritelmän kohtia IV ja V sekä yhtenäisen asiakirjan kohtaa 5 on muutettu.

5. Kokonaisalkoholipitoisuutta koskevan vaatimuksen lisääminen

Väkevöimättömien SMM-viinien osalta tekstiin on lisättävä vaatimus, jonka mukaan viinin kokonaisalkoholipitoisuus ei saa ylittää 20:tä tilavuusprosenttia.

Tuote-eritelmän kohtaa X sekä yhtenäisen asiakirjan kohtaa 5 on muutettu.

6. Viinin ja maantieteellisen alueen yhteyttä koskevan kuvauksen täydentäminen

Viinin ja maantieteellisen alueen yhteyden kuvausta täydennetään, jotta se on yhdenmukainen SMM-merkintöjä koskevan lainsäädännön kanssa. Jotta kuvaus sisältää kaikki tarvittavat tiedot, siihen lisätään tarkat tiedot viinien ominaispiirteistä sekä alueen ja tuotteen välisestä syy-seuraussuhteesta.

Tuote-eritelmän kohtaa II sekä yhtenäisen asiakirjan kohtaa 8 on muutettu.

YHTENÄINEN ASIAKIRJA

1. Tuotteen nimi

Viile Timişului

2. Maantieteellisen merkinnän tyyppi

SMM – suojattu maantieteellinen merkintä

3. Rypäletuotteiden luokat

1. Viini

4. Viini(e)n kuvaus

Analyyttiset ja aistinvaraiset ominaisuudet

Suojatulla maantieteellisellä merkinnällä ”Viile Timişului” varustettu viini on hiilihapotonta viiniä, joka valmistetaan ainoastaan täydellisellä tai osittaisella alkoholikäymisellä tuoreista (murskatuista tai murskaamattomista) rypäleistä, jotka on kerätty alueella sijaitsevista, tämän viinin tuotantoon erikoistuneista viinitarhoista, tai tällaisten rypäleiden puristemehusta.

Valkoviinit: — väri: oljenkeltainen, vihertävän keltainen, sitruunankeltaiseen vivahtava tai vaaleankeltainen, jossa on vihertäviä sävyjä;

— nenällä aistittavat ominaisuudet: selkeästi erottuva Muscatin aromi; sitruskasvien kukkien, seljankukan tai luonnonkukkien aromeja, valkoisen persikan, viiniköynnöksen kukan, aprikoosin, kypsyvien rypäleiden ja akaasiankukan aromeja; aromit ovat hienoja, ja tuoksussa on havaittavissa hunajaisia vivahteita ja erityinen vihreän omenan aromi;

— maku: sopusointuinen, hedelmäinen, pirteä; aavistuksen hapokas seljankukan maku sekä aprikoosien ja kesäomenoiden maku; hunajaisia vivahteita; kypsien aprikoosien maku sekä sitruksinen maku, jossa on kivennäisvivahteita; täyteläinen; primääriaromit ovat pyöreitä, ja niissä erottuvat ruusunkukka, kaneli ja lime; lisäksi viinissä on tunnusomaisia kypsytyksestä peräisin olevia sekundaariaromeja.

Punaviinit: — väri: purppuranpunainen tai rubiininpunainen, jossa on saven-, granaatin- tai syvänpunaisia sävyjä;

— nenällä aistittavat ominaisuudet: kypsien mustikoiden bukee; hentoja kanelin vivahteita, mausteisia vivahteita; vihreän paprikan, mustaherukan lehtien, kiiltotuomen marjojen ja kypsien metsämarjojen aromeja;

— maku: tummien hedelmien ja mausteiden makuja, hyvin sulautuvat tanniinit; tammitynnyreissä kypsytetyissä viineissä on puumaisia vivahteita; suuri happopitoisuus; keskitäyteläinen.

Yleiset analyyttiset ominaisuudet Kokonaisalkoholipitoisuus enintään (til-%) 15 Todellinen alkoholipitoisuus vähintään (til-%) 10 Vähimmäishappopitoisuus 3,5 g/l viinihappona ilmaistuna Haihtuvien happojen pitoisuus enintään (milliekvivalenttia/litra) 1,2 Kokonaisrikkidioksidipitoisuus enintään (mg/litra) 300

5. Viininvalmistusmenetelmät

a. Erityiset viininvalmistusmenetelmät

Viininvalmistusmenetelmät

Asianomainen viininvalmistusmenetelmien rajoitus

Sakkaroosin lisääminen ei ole sallittua maantieteellisen merkinnän ”Viile Timişului” viinien tuotannossa.

Väkevöimättömien viinien kokonaisalkoholipitoisuus saa olla enintään 20 tilavuusprosenttia.

b. Enimmäistuotokset

Chardonnay, Cabernet Franc, Cabernet Sauvignon, Fetească albă, Fetească neagră, Muscat Ottonel, Pinot gris, Pinot noir

200 kilogrammaa rypäleitä hehtaaria kohden

Portugais bleu, Riesling italian, Sangiovese, Tămâioasă românească, Traminer roz

200 kilogrammaa rypäleitä hehtaaria kohden

Cadarcă, Merlot, Negru de Drăgăşani, Riesling de Rhin, Sauvignon, Viognier

250 kilogrammaa rypäleitä hehtaaria kohden

Burgund mare, Fetească regală, Novac

300 kilogrammaa rypäleitä hehtaaria kohden

Mustoasă de Măderat, Syrah/Shiraz, Alicante Bouschet

350 kilogrammaa rypäleitä hehtaaria kohden

Chardonnay, Fetească albă, Muscat Ottonel, Pinot gris, Riesling italian, Tămâioasă românească, Traminer roz

150 hehtolitraa hehtaaria kohden

Riesling de Rhin, Sauvignon, Viognier

187 hehtolitraa hehtaaria kohden

Feteasca regala

225 hehtolitraa hehtaaria kohden

Mustoasă de Măderat

262 hehtolitraa hehtaaria kohden

Cabernet Sauvignon, Cabernet Franc, Fetească neagră, Pinot noir, Portugais bleu, Sangiovese

144 hehtolitraa hehtaaria kohden

Cadarcă, Merlot, Negru de Drăgăşani

180 hehtolitraa hehtaaria kohden

Burgund mare, Novac

216 hehtolitraa hehtaaria kohden

Alicante Bouschet, Syrah/Shiraz

252 hehtolitraa hehtaaria kohden

6. Rajattu maantieteellinen alue

1. Seuraavat Timişin piirikunnassa Podgoria Silagiussa sijaitsevat paikkakunnat: — Buziaşin kaupunki sekä Buziaşin ja Silagiun kylät.

2. Seuraavat Timişin piirikunnassa Podgoria Silagiussa sijaitsevat paikkakunnat: — Recaşin kaupunki (Izvinin, Herneacovan, Petrovaselon, Stanciovan ja Recaşin kylät).

3. Timişin piirikunnassa Podgoria Lugojissa sijaitseva Lugojin kaupunki.

4. Seuraava Timişin piirikunnassa Podgoria Giarnatassa sijaitseva paikkakunta: — Giarmata (Pişchian kylä).

5. Seuraava Timişin piirikunnassa Podgoria Teremiassa sijaitseva paikkakunta: — Teremia Mare (Teremia Maren kylä).

6. Timişin piirikunnassa Podgoria Jamu Maressa sijaitseva Jamu Maren kylä.

7. Pääasiallinen rypälelajike (pääasialliset rypälelajikkeet)

Alicante Bouschet N – Alicante Henri Bouschet

Burgund Mare R – Grosser burgunder, Grossburgunder, Blaufrankisch, Kekfrankos, Frankovka, Limberger

Cabernet Franc N

Cabernet Sauvignon N – Petit Vidure, Bourdeos tinto

Cadarcă R – Schwarzer Kadarka, Rubinroter Kadarka, Lugojană, Gâmză, Fekete budai

Chardonnay B – Gentil blanc, Pinot blanc Chardonnay

Fetească albă B – Păsărească albă, Poama fetei, Mädchentraube, Leanyka, Leanka

Fetească neagră N – Schwarze Mädchentraube, Poama fetei neagră, Păsărească neagră, Coada rândunicii

Fetească regală B – Königliche Mädchentraube, Königsast, Kiralyleanka, Dănășană, Galbenă de Ardeal

Merlot N – Bigney rouge

Muscat Ottonel B – Muscat Ottonel blanc

Mustoasă de Măderat B – Lampau, Lampor, Mustafer, Mustos Feher, Straftraube

Negru de Drăgăşani N

Novac N

Pinot Gris G – Affumé, Grauer Burgunder, Grauburgunder, Grauer Mönch, Pinot cendré, Pinot Grigio, Ruländer

Pinot Noir N – Blauer Spätburgunder, Burgund mic, Burgunder roter, Klävner Morillon Noir

Portugais Bleu N – Blauer Portugieser, Oporto, Portugieser

Riesling de Rhin N – Weisser Riesling, White Riesling

Riesling italian B – Olasz Riesling, Olaszriesling, Welschriesling

Sangiovese N – Brunello di Montalcino, Morellino

Sauvignon B – Green sauvignon

Syrah N – Shiraz, Petit Syrah

Traminer Rose Rs – Rosetraminer, Savagnin Rose, Gewürztraminer

Tămâioasă românească B – Busuioacă de Moldova, Muscat blanc à petit grains

Tămâioasă românească B – Rumanische Weihrauchtraube, Tamianka

Viognier B – Bergeron, Barbin, Rebolot, Greffou, Picotin Blanc, Vionnier

Viognier B – Petit Vionnier, Viogne, Galopine, Vugava bijela

8. Yhteyden/yhteyksien kuvaus

Yhteys maantieteelliseen alueeseen

Maantieteellisen alueen tiedot

Alueen luonnonmaisemassa korostuu erityisesti Banatin tasankoon kuuluva mäkinen alue, joka yltää parhaimmillaan 150 metrin korkeuteen ja jolla saadaan runsaasti auringonvaloa ympäri vuoden. Alueen podsolimaassa on runsaasti rautaoksideja ja hivenaineita. Viinitarhat sijaitsevat otollisesti etelän, lounaan tai kaakon puoleisilla rinteillä, ja useimmat viljelmät on istutettu loiville rinteille tai tasangolle.

Tuotetta koskevat yksityiskohtaiset tiedot

Rautapitoiselta maaperältä peräisin olevissa viineissä on kirkkaanpunainen väri, ne ovat hyvin hienostuneita ja huomattavan persoonallisia.

Esimerkiksi Traminer roz-, Cabernet Franc- ja Viognier-lajikkeiden tunnusomaisessa luonteessa korostuvat selvästi alueelle ominaiset piirteet.

Muun muassa Cabernet Sauvignon-, Cadarcă- ja Mustoasă de Măderat -lajikkeissa on havaittavissa tiettyjä tyypillisiä piirteitä ja erityisiä makuominaisuuksia. Näiden lajikkeiden happopitoisuus on keskimääräinen tai suuri, ne ovat ryhdikkäitä, niissä on tunnusomainen ruohomainen maku sekä mausteisia ja metsämarjaisia vivahteita, ja kypsytetyissä viineissä on puumaisia vivahteita. Lisäksi niissä on hedelmäisiä aromeja, ne ovat kevyitä, ja niissä on selkeä viiniköynnöksen kukan aromi (Mustoasă de Măderat).

Syy- ja seuraussuhteet

Syysaamuina alarinteillä viipyvä sumu Silagiun, Buziaşin, Recaşin, Herneacovan ja Petrovaselon alueilla antaa Sauvignon-, Riesling de Rhin-, Syrah/Shiraz- ja Cabernet Franc -lajikkeille erittäin monipuolisen aromien kirjon. Cabernet Franc -rypäleestä valmistettujen viinien kokonaishappopitoisuus nousee aina yli 5 grammaan/litra viinihappona ilmaistuna.

Recaşin ja Petrovaselon kivennäispitoinen maaperä heijastuu Riesling de Rhin- ja Cabernet Sauvignon -rypäleiden makuun.

Novac-, Pinot noir-, Portugais bleu-, Sangiovese-, Cadarcă- ja Merlot-lajikkeista valmistetuissa punaviineissä on puolestaan havaittavissa Izvinin ja Silagiun rautapitoisten maalajien vaikutus. Rautapitoiselta maaperältä peräisin olevissa viineissä on kirkkaanpunainen väri, ne ovat hienostuneita ja huomattavan persoonallisia.

Sijainti loivilla ja aurinkoisilla rinteillä edistää sokereiden kertymistä rypäleisiin, ja tämän ansiosta Cabernet Franc- ja Traminer roz -lajikkeiden alkoholipitoisuus nousee yli 13 tilavuusprosenttiin.

Silagiun ja Jamu Maren alueilla aamut ovat elokuun loppupuolella ja syyskuun alkupuolella kylmiä, ja tämä yhdessä korkeiden päivälämpötilojen kanssa saa aikaan sen, että valkoisten rypäleiden kuoriin kertyy flavonoideja. Lisäksi tällaiset olosuhteet kerryttävät sokereita erityisesti Pinot gris-, Fetească regală- ja Fetească albă -lajikkeiden rypäleisiin sekä terpeenejä aromaattisten lajikkeiden Tămâioasă românească, Muscat Ottonel, Sauvignon ja Viognier rypäleisiin. Tămâioasă românească -rypäleiden aromaattisuuden kehittyminen huippuunsa rajoittaa sokereiden kertymistä (alkoholipitoisuus enintään 12 tilavuusprosenttia), ja näin saatavat kuivat viinit ovat erityisen notkeita sekä hienostuneita ja tyylikkäitä.

9. Olennaiset lisäedellytykset (pakkaaminen, merkinnät, muut vaatimukset)

Kaupan pitämistä koskevat edellytykset

Oikeudellinen kehys:

Kansallisessa lainsäädännössä

Kansallinen lainsäädäntö

Pakkaaminen rajatulla maantieteellisellä alueella

Merkintöjä koskevat lisämääräykset

Maantieteellisellä merkinnällä ”Viile Timişului” suojattuja viinejä saa pitää kaupan ainoastaan pulloissa ja sertifioidussa pakkauksessa (esimerkiksi lasipulloissa, hanapakkauksissa tai PET-muovipulloissa), jotka ovat vetoisuudeltaan enintään 60 litraa.

Linkki eritelmään

http://onvpv.ro/sites/default/files/caiet_sarcini_ig_viile_timisului_modif_cf_cererii_2_nr._1350_16.06.2017_no_track_changes.pdf

(1) EUVL L 9, 11.1.2019, s. 2.